BlackKakapo/recipes-ro huggingface dataset:
Peltea de Gutui 

Ingrediente:
● Gutui - 1500 g  (resturi sau gutui cu pulpa, le puteti combina cu mere)
● Apa - 3 l  (litri)
● Zahar - 2 kg 
● Lamaie - 2 buc 

Mod de preparare:
1. Deci daca vreti sa faceti si peltea, si dulceata de gutui, neaparat separati pulpa de cotoare, coaja eu nu curat.
Dar daca faceti doar peltea, taiati gutuile bucati mici si le puneti in cratita.
2. Puneti intr-o cratita mare de 5 litri cele 1.5kg de gutui taiate, sau cum vedeti in poza, gutui combinate cu bucati de mere(am pus jumate-jumate).
3. Turnati 3 litri de apa si puneti oala pe foc.
Aici puteti pune si jumatatile de la lamaile stoarse, sucul il pastrati pentru mai incolo.
4. Cand incep sa fiarba, faceti focul mic si lasati 10 minute.
5. Dupa acest timp inchideti focul, acoperiti oala cu un capac si lasati fructele in apa, sa se patrunda zeama bine timp de 1-2 ore. Eu am lasat o tura chiar si peste noapte, nu am avut timp sa continui.
6. Le scurgeti apoi printr-o sita mare.
7. Apoi inca o data printr-o sita mai fina, sa nu ramana deloc resturi mici de la cotoare.
Masurati cu o cana gradata cata zeama exact ati obtinut dupa fierbere - la mine au fost 3 litri.
8. Acum o turnati intr-un tuci, sau cratita cu fund mai gros si adaugati zaharul.
La cei 3 litri de zeama obtinuta am pus 2 kg de zahar - deci au fost cam 650g de zahar la 1 litru de compot.
Daca ati obtinut sau ati facut alte cantitati, va orientati dupa aceasta proportie de zahar si compot.
9. Puneti oala pe foc, amestecati bine pana se dizolva zaharul si cand incepe sa fiarba faceti focul mic.
Acum turnati in oala si sucul scurs de la cele 2 lamai.
10. Pe parcursul fierberii(cam 1-2 ore) veti observa cum pelteaua se face tot mai roz. Acum incepeti sa fiti mai atenti la ea si faceti testele cu picatura.
11. In poza de aici vedeti 2 extreme:
- in dreapta sunt picaturile usor roz si foarte dispersate - pelteaua va fi ca un jeleu mai moale, mai lichid
- in stanga sunt mai colorate si nu asa dispersate - jeleul va fi mai tare si ferm
12. Si aici varianta care imi place mie, ceva mediu intre cele 2 de mai sus.
Fiinda pelteaua prea groasa se intinde greu pe clatita/paine(mai ales daca este de la frigider), iar cea lichida fuge :)
Deci am fiert-o pana picaturile au avut un roz mai inchis si se disperzeaza usor cand o turnati pe farfurie - nu este ca o apa, dar nici ca un caramel gros.
13. Mai departe faceti ca de obicei - o turnati fierbinte in borcane curate/uscate si inchideti ermetic.
14. Observati aici culoarea la 2 ture de peltea combinata de gutui+mere, dar una fiarta un pic mai mult(cea din stanga, mai rosie).
Ca si idee, pelteaua de gutui+mere are o nuanta mai rosie.
15. Aici, in poza de prezentare este peltea doar de gutui si are o nuanta mai portocalie.
Acum faceti si combinati cum va place, oricum este buna - noi am devenit fani mari peltea :)
Pofta Buna!
Vinete "dumnezeiesti" 

Ingrediente:
● Vinete - 3 buc  (luati cate vreti, la mine atatea incap in tava de cuptor)
● Sare - 1 lingura 
● Ierburi de provence uscate - 1 lingura  (este optional, le-am gatit si fara ele)
● Ulei de masline extravirgin - 200 ml 
● Iaurt Grecesc - 400 g  (pentru servire, il puteti combina cu usturoi pisat)

Mod de preparare:
1. Vinetele le spalati, stergeti si taiati in jumatate pe lungime.
2. Cu varful cutitului crestati mijlocul fiecarei jumatati, ca in poza.
3. Aranjati jumatatile de vinete in tava de cuptor.
4. Le presarati cu sare si verdeturi uscate - incercati sa le desfaceti usor cu mainile, ca mirodeniile sa ajunga mai in interiorul lor, nu doar deasupra.
5. Apoi le stropiti din abundenta cu ulei de masline, si aici sa nu va fie frica, turnati fara mila, si mai in interior.
Uleiul de masline este cel care le da gust dupa coacere si datorita lui se rumenesc asa fain.
6. Puneti tava cu vinete in cuptorul preincalzit la 200 de grade(de preferat cu ventilatie daca o aveti in optiunile cuptorului), pentru aproximativ 45 de minute.
7. Oricum timpul de coacere poate fi diferit de la un cuptor la altul, vinetele sunt gata cand se rumenesc frumos si uniform deasupra.
Mie imi place sa le mai las dupa cuptor asa in tava(vreo 15 minute), sa se mai linisteasca si sa se patrunda cu aromele coapte.
8. Apoi le serviti calde, obligatoriu cu mult iaurt grecesc deasupra.
Se mai pot combina cu usturoi, dar eu le prefer cat mai natur, eventual niste fulgi de sare peste iaurt.
Bineinteles ca pot fi servite ca o garnitura la carne, peste, sau combinate cu niste ton din conserva tot merg minunat.
Pofta Buna!
Briose-Pizza pentru copii Reteta  

Ingrediente:
● Sos de rosii - 200 g  (am in vedere sosul de rosii pentru pizza, vedeti in pasi link spre reteta mea)
● Porumb conservat - 200 g 
● Carnati afumati - 100 g  (sau alte mezeluri preferati, puteti adauga ciuperci, masline, etc)
● Cascaval - 300 g 

Mod de preparare:
1. In primul rand va apucati repede de aluatul pentru pizza, eu folosesc de obicei Aluatul clasic de pizza sau Aluatul de pizza fara drojdie, rapid.
2. Il framantati cu putina faina, sa devina uniform si neted dar aveti grija sa nu fie prea dens. Lasati sa se odihneasca 15 minute.
3. Pana aluatul se odihneste recomand sa pregatiti restul ingredientelor pentru pizza, in special cascavalul. Aici am folosit cascaval Dalia Fine Life simplu, dar merge sa folositi oricare va place si aveti la indemana.
4. Il dati prin razatoarea cu gauri mai mari si lasati la o parte.
5. Acum intindeti aluatul intr-o foaie mare de aproximativ 3-4mm grosime. Va ajutati cu faina pe masa, sa-l lucrati mai usor.
6. Taiati cercuri cu o cana mai mare, sa fie cam de 9-10cm diametru.
Dar asta depinde si de marimea formelor de briose, daca sunt mai mici taiati respectiv si cercurile mai mici.
7. Le mutati in formele de briose unse cu putin ulei si le aranjati sa se aseze perfect. Presati usor cu degetele pe borduri si la baza.
8. Eu am facut 12 briose in forma mea, din resturile aluatului ramas puteti sa faceti inca o tura de briose sau o pizza clasica.
9. Continuam cu briosele - le ungeti la baza si peretii cu sosul de rosii preferat.
Eu folosesc Sosul Marinara clasic sau Sosul de rosii, varianta mea.
10. Si puneti topping-ul preferat - copiilor mei le place mult porumbul, este cam nelipsit in pizza pentru ei :) Deci, am pus cate 1 lingura de porumb in fiecare briosa.
11. Adaugati cateva rondele de carnaciori, sau sunca, ciuperci, masline, etc.
12. Cand ati terminat cu topping-ul acoperiti briosele deasupra cu cascaval ras.
Le puneti in cuptorul preincalzit la 200 de grade pentru 30-40 de minute.
13. Dupa acest timp se rumenesc frumos deasupra, dar verificati sa fie si baza coapta bine. Eu de obicei le trag usor cu varful cutitului in sus, ca sa vad daca sunt gata.
14. Lasati putin sa se racoreasca inainte de servire.
Au fost la fel de bune si calde, dar si reci.
Pofta Buna!
Salata "Prima Zapada" - cu pui si castraveti murati 

Ingrediente:
● Cascaval clasic - 200 g 
● Piept de pui fiert - 200 g  (eu am facut cu pastrama de pui, aveti in pasi link-ul spre reteta)
● Ciuperci conservate - 300 g 
● Castraveti murati - 5 buc 
● Maioneza - 200 g 
● Ceapa - 1 buc 
● Ulei - 30 ml 
● Sare, piper negru - 0.5 lingurite 

Mod de preparare:
1. Intr-o tigaie, puneti la calit in ulei ceapa taiata cubulete mici.
Cand incepe sa se rumeneasca adaugati ciupercile din conserva, scurse bine de apa.
2. Amestecati si mai tineti pe foc pana ciupercile incep sa se rumeneasca.
Potriviti de sare si piper, amestecati, inchideti focul si lasati sa se racoreasca.
3. Fierbeti si raciti pieptul de pui.
Eu am facut pastrama de pui, de casa - reteta o aveti aici - https://www.lalena.ro/reteta/1496/Pastrama-din-piept-de-pui/
4. Castravetii murati se dau prin razatoarea medie, daca aveti castravetii mai mici, puneti chiar vreo 10 bucati.
5. Acum incepem sa montam salata:
- Pe o farfurie mare plata puneti ciupercile calite, le nivelati sa fie in strat uniform.
6. - Deasupra puneti carnea de pui taiata bucatele mai mici-medii - dupa cum va place.
7. - Ungeti carnea de pui cu maioneza.
8. - Apoi merge stratul de castraveti murati, neaparat sa-i scurgeti inainte de zeama lasata.
Ungeti si acest nivel cu maioneza.
Eu am pus(este optional) si cateva fire de ceapa murata, dupa reteta de aici.
9. - Nivelati bine cu lingura acest ultim strat de castraveti cu maioneza.
10. - Si acum dati prin razatoare mica cascavalul, dar neaparat chiar deasupra salatei - sa fie cat mai pufos acest strat, cu aspect de prima zapada :)
Aveti grija sa se acopere bine toata suprafata.
11. Lasati salata sa se patrunda 1-2 ore la frigider, apoi o serviti.
Se pastreaza bine si 5 zile la rece, deci o puteti face si mai dinainte pentru mesele festive.
Pofta Buna!
Salata cu mazare si ciuperci marinate 

Ingrediente:
● Mazare verde la conserva - 400 g 
● Ciuperci marinate - 200 g 
● Ceapa verde - 1 buc  (1 legatura sau ceapa simpla)
● Ulei de masline - 2 linguri  (sau orice alt ulei care va place la gust)
● Sare - 0.5 lingurite 
● Otet de mere - 1 lingura  (sau suc de lamaie)

Mod de preparare:
1. Scurgeti de apa mazarea si o puneti intr-un bol de salata.
Aveti grija sa alegeti mazare conservata de buna calitate, sa fie un pic dulce si moale, de obicei eu cumpar Bonduelle.
2. Ciupercile la fel se scurg de marinada si se adauga la mazare. Daca sunt prea mari le taiati bucati mai mici.
3. Ceapa verde spalati, taiati marunt si adaugati la mazare si ciuperci.
4. Adaugati uleiul, sarea si otetul, amestecati bine. Asta-i toata munca la salata!
In post si regim este foarte buna - contine multe proteine si vitamine, este dietetica si sanatoasa.
Pofta Buna!
Salata de pui cu castraveti murati Reteta  

Ingrediente:
● Piept de pui fiert - 1 buc 
● Castraveti murati/in otet - 500 g  (6-7 castraveti medii, dupa gust puteti varia cantitatea)
● Maioneza - 150 g 

Mod de preparare:
1. Pieptul de pui se fierbe timp de o ora la foc mic. Puteti folosi piept cu os sau fara.
2. In acest timp puteti prepara maioneza, daca o faceti de casa. Aici aveti maioneza low-carb/keto sau maioneza la borcan de pe site.
Daca o aveti cumparata sariti peste acest pas.
3. Dupa ce se raceste, carnea se taie bucatele mici.
4. Castravetii se dau prin razatoarea mare, se scurg de zeama si se adauga la carne.
Adaugati maioneza si amestestecati bine, mai potriviti dace este necesar de sare, piper, sau mai puteti pune castraveti murati.
5. Lasati sa se patrunda macar 1-2 ore la frigider, apoi serviti.
Pofta Buna!
Pui la cuptor cu salvie si lamaie 

Ingrediente:
● Carne de pui - 1500 g  (oricare preferati, cu os sau fara)
● Lamaie - 2 buc 
● Salvie - 1 legatura  (sau 2-3 linguri salvie uscata)
● Usturoi (catei) - 8 buc 
● Ulei de masline - 100 ml 
● Sare - 1 lingura 
● Piper negru macinat - 0.5 lingurite 

Mod de preparare:
1. Carnea de pui o curatati, spalati si puneti intr-un bol mai mare.
Am folosit in aceasta reteta pulpe de pui dezosate, dar sigur le voi mai repeta in varianta cu os, sau cu puiul intreg.
2. Pregatiti sa aveti la indemana restul ingredientelor pentru reteta.
3. Intr-un bol mai adanc turnati uleiul de masline, adaugati usturoiul pisat, coaja rasa si zeama stoarsa de la cele 2 lamai.
4. Spalati si tocati foarte marunt salvia, o puneti in bol impreuna cu sarea si piperul negru macinat.
Amestecati bine totul, aceasta va fi marinada de salvie si lamaie pentru carnea de pui.
5. Turnati-o peste carnea de pui si amestecati bine totul cu mainile.
Puteti lasa carnea la marinat cateva ore la frigider sau o puneti imediat la copt.
6. Aranjati bucatile de pui intr-o tava asternuta cu hartie de copt si puneti in cuptorul preincalzit la 200 de grade, cu ventilatie(daca aveti), pentru aproximativ 1 ora.
Hartia de copt este pentru o curatare ulterioara mai simpla a tavii dupa gatit.
7. Cat timp se coace carnea, recomand s-o mai ungeti de 2 ori cu zeama pe care o lasa in tava.
8. Si la sfarsit, cand o scoateti din cuptor, mai ungeti toata carnea cu grasimea din tava. Astfel va avea o coaja mai frageda si mai lucioasa.
Serviti cu orice garnitura sau salata va place, este deosebit de gustoasa si calda, dar si rece.
Pofta Buna!
Mancare de fasole verde cu oua 

Ingrediente:
● Fasole verde - 500 g  (proaspata sau congelata)
● Oua - 3 buc 
● Ceapa alba - 1 buc 
● Ulei de floarea soarelui - 1 lingura 
● Sare - 1 lingurita  (plus alte mirodenii preferate)

Mod de preparare:
1. Fasolea verde proaspata se curata si spala, o puneti pentru 5-6 minute sa fiarba in apa, sau aproximativ 10 minute pe aburi(asa am facut eu).
Daca aveti fasole congelata, asa o folositi, nu mai trebuie preparata termic dinainte.
2. Intr-o tigaie puneti 1 lingura de ulei, jumate de pahar de apa si ceapa taiata julien.
Caliti pana se inmoaie bine ceapa.
3. Adaugati fasolea congelata sau cea fiarta din timp.
Amestecati si mai lasati capacul pe ea la foc incet, sa se decongeleze si gateasca putin - in varianta cu fasole congelata.
4. Gustati fasolea sa fie gatita asa cum va place - mai al dente sau mai moale.
Adaugati ouale si amestecati repede, lasati 5 minute la foc mic.
5. Potriviti de sare, puteti adauga si putin piper macinat, eventual si usturoi pisat.
6. La noi a mers bine cu muraturi si cu putin sos de iaurt pe langa.
Pofta Buna!
Dovlecei la gratar(cu sos de iaurt si rosii) 

Ingrediente:
● Dovlecei - 2 buc  (la fel fac si ardeii, vinetele, ciupercile)
● Sare - 1 lingurita 
● Ierburi de provence - 1 lingurita  (optional)
● Iaurt - 3 linguri  (eu pun de 2%)
● Rosii - 1 buc  (sau 2 rosii cherry)
● Usturoi (catei) - 1 buc  (se poate inlocui cu o bucatica mica de ceapa simpla)
● Patrunjel - 2 buc  (2 fire)

Mod de preparare:
1. In primul rand este obligatoriu sa aveti asa o tigaie grill, a mea este luata acum 1 an de la Ikea - este bunicica dar nu foarte buna.
Acum planific sa iau una de ceramica, din aia va recomand sa gasiti si voi.
O puneti pe foc mediu spre mare si o incingeti obligatoriu foarte bine - asa ca sa iasa fum din ea. Daca nu o incalziti bine legumele nu se fac la fel de bine si repede, si se pot lipi de tigaie.
2. Dovlecelul/vinetele se taie rondele subitiri - vedeti in poze.
Daca le faceti prea groase, vor fi legumele mai crude si crocante, daca le faceti prea subitiri se vor usca prea tare pe grill.
3. Le aranjati pe tigaie incinsa bine si lasati 4-5 minute.
4. Apoi le intoarceti pe partea cealalata si lasati la fel 4-5 minute.
5. Sau le puteti taia pe lung, nu rondele, procesul de coacere este acelasi.
6. Dupa ce sunt gata, le scoateti pe o farfurie si le asezonati cu sare si ceva mirodenii - preferatul meu este amestecul de Ierburi de Provence - daca nu-l aveti puneti doar sare si eventual putin piper.
7. Aici am facut si ardei, procedura este aceeasi.
8. Aici toate legumele gata de servit - va recomand sa le lasati 10 minute sa se patrunda cu sare si mirodenii inainte de servire.
9. Acum facem sosul de Iaurt cu rosii si verdeata:
- folosesc de obicei aici un mic blender, in poza Turbocheful Tupperware.
- dar le puteti toca toate marunt si usturoiul sa-l pisati
- deci, puneti toate legumele in blender...
10. ... le pasati dar aveti grija sa nu fie chiar pasta, sa se mai vada bucatele de rosii si patrunjel.
11. Adaugati iaurtul si potriviti de sare, amestecati.
12. Serviti sosul cu legume, carne si orice mancare va place, este perfect in orice combinatie.
Pofta Buna!
Macrou marinat - reteta rapida 

Ingrediente:
● Macrou - 1 buc 
● Sare - 1 lingura 
● Frunza de dafin - 2 buc 
● Piper negru macinat - 0.25 lingurite  (recomand mix-ul de 5 piperuri, se gaseste in magazinele naturiste)
● Coriandru - 5 buc  (il puneti boabe sau macinat, are o aroma perfecta pentru peste - dar il puteti omite daca nu aveti)

Mod de preparare:
1. Fiindca eu am luat macroul congelat intreg, mai intai astept sa se dezghete, apoi tai capul si coada.
Daca il luati deja eviscerat-proaspat, sariti acest pas.
2. Dupa ce il curat bine de intestine, scot si osul mare din mijloc - insistati cu un cutit bine ascutit pe mijloc si atent sa nu taiati pielea.
Observati ca imi pun manusi cand curat pestele - numai asa veti scapa de mirosul insistent de pe maini dupa ce lucrati cu pestele :)
3. Acum spal bine pestele pe toate partile, curat insistent cu un cutit acea pelicula neagra subtire de pe interior.
Apoi il stergeti bine cu un prosop de hartie sau servetele.
4. Presarati 1 lingura rasa de sare pe toata suprafata pestelui - ambele fileuri laterale.
Cu degetele distribuiti uniform si masati sarea in carnea de peste.
5. Presarati peste sare piper negru macinat, coriandru boabe sau macinat si frunzele de dafin rupte bucatele mici.
6. Acum inchideti pestele la loc - adica aduceti impreuna cele 2 fileuri formate.
7. Initial eu am invelit fiecare peste in folie de plastic sau punga.
Daca faceti mai multi pesti le puteti pune pe toti impreuna in aceeasi punga. Acesta punga o aranjati intr-un bol adanc sau cratita si lasati la frigider 2 zile.
8. Dupa acest timp veti observa ca pestele lasa apa/zeama, este normal - de aici si recomandarea sa-l tineti intr-un vas adanc la frigider.
Eu l-am pus intr-o farfurie si m-am trezit cu saramura de peste pe raftul din frigider, deci sa nu faceti ca mine.
9. Am luat fiecare peste, l-am sters de saramura cu un servetel.
10. Si le-am invelit fiecare in folie de plastic.
Asa il pun la congelator pentru oricand avem pofta in urmatoarele 2 luni.
11. Imediat am savurat un peste - l-am curatat bine de oase si piele, aveti detalii in cealalta reteta de macrou marinat, pasii 6-10.
12. Apoi feliat, stropit cu putin ulei, zeama de lamaie sau otet si servit cu ceapa si eventual niste masline.
Este perfect pentru salatele cu peste sarat - Shuba si Salata Aristocrata, sau pe langa o Salata cu ridiche neagra si mere!
Pofta Buna!
Sirop de Capsuni 

Ingrediente:
● Capsuni - 1 kg 
● Zahar - 500 g  (pentru varianta dietetica am folosit 200g de indulcitor(erithritol, stevie sau tagatose))
● Sare de lamaie - 3 g  (un varf de lingurita, puteti inlocui cu zeama de la jumatate de lamaie)

Mod de preparare:
1. Capsunile se spala si se curata bine, am facut trierea ca la reteta de capsuni congelate - cele pentru sirop si dulceata sunt mai strivite si mai mari. Capsunile mici si medii le-am congelat intregi.
Deci, capsunile pentru sirop le-am pus intr-un bol mare si am adaugat zahar peste ele.
2. Le amestecati atent cu o lingura sau scuturati bine bolul.
Apropo, daca aveti capsuni mai mari as recomanda sa le taiati jumatati sau sferturi, sa-si lase mai bine zeama.
3. Acoperiti bolul cu un capac sau folie si puneti la frigider pentru 12 ore minim, adica le lasati peste noapte.
Eu le-am lasati si 24 de ore ca nu am avut timp sa le lucrez, au stat bine.
4. Dupa acest timp veti observa cum capsunile lasa multa zeama, este exact ce ne trebuie pentru un sirop bun.
Cu o ora inainte de a lucra siropul de capsuni scoateti bolul din frigider si amestecati atent in el. La fund mai ramane zahar,  ar fi bine sa se dizolve putin si el in toata compozitia - asa se pastreaza mai bine siropul pentru iarna.
5. Dupa 1 ora atent scurgeti siropul din capsuni - eu l-am luat cu un polonic, evitand fructele.
6. Aici observati siropul dietetic, cu indulcitor, am preferat sa nu-l fierb - l-am turnat in pahare de unica folosinta si l-am congelat. Dar am facut o tura si fiarta :)
7. Pentru a obtine un sirop cat mai exemplar eu va recomand sa-l treceti printr-o sita inainte de fierbere.
Din aceste cantitati am obtinut aproximativ 600-700ml de sirop.
8. Am pus in el un varf de lingurita sare de lamaie si l-am pus pe foc.
9. Cand incepe sa fiarba, amestecati bine, il lasati pe foc inca 1 minut si pe urma il turnati repede in sticle sau borcane uscate.
Nu trebuie fiert prea mult pentru ca isi schimba culoarea si gustul.
10. Acum partea frumoasa cu dulceata de capsuni - capsunile ramase dupa sirop le puneti pe foc cu niste zeama de lamaie si le fierbeti 15-20 de minute. Turnati in borcane uscate si inchideti ermetic.
Sa vedeti ce minune de dulceata veti obtine - densa, colorata si aromata!
11. Cam asta am obtinut eu din 1kg de capsuni - 700ml de sirop si 2 borcane mici de dulceata.
Sunt foarte incantana de metoda, cred ca va ramane preferata mea pe viitor pentru ca impusc 2 iepuri dintr-un foc - avem si sirop, si dulceata!
12. Siropul are culoarea perfecta, aroma si este foarte apreciat de fetitele mele. Am incercat in poza sa va arat culoarea lui adevarata, fara filtre si cred ca am reusit :)
Pofta Buna!
Friptura de porc cu ceapa, la cuptor 

Ingrediente:
● Ceafa de porc - 1.5 kg  (o bucata intreaga/feliata de ceafa, sau orice alta carne de porc preferati)
● Ceapa - 5 buc 
● Unt - 50 g 
● Sos de soia - 5 linguri 
● Otet de mere - 1 lingura 
● Sare - 1 lingura 
● Piper negru macinat - 1 lingurita 
● Usturoi granulat(praf) - 1 lingura  (sau usturoi pisat)
● Ulei - 2 linguri 

Mod de preparare:
1. Daca aveti bucata de carne intreaga, mai intai o taiati in felii de aproximativ 1-1.5cm grosime.
2. Apoi fiecare felie se asezoneaza pe ambele parti cu sare, piper macinat, usturoi uscat sau pisat.
Dupa care se unge cu putin ulei, la fel pe fiecare parte.
3. Curatati si spalati ceapa, apoi taiati felii subtiri.
4. O disitribuiti pe toata suprafata intr-o tava de cuptor clasica.
5. Aranjati bucatile de carne peste ceapa.
6. Intr-un bol mic amestecati 5 linguri de sos de soia cu 1 lingura otet de mere.
7. Ungeti cu aceasta compozitie bucatile de carne.
8. Untul se taie felii subtiri si se pune cate una pe fiecare bucata de carne.
9. Acoperiti tava cu folie de copt sau folie de aluminiu si puneti in cuptorul preincalzit la 200 de grade pentru 1 ora.
10. Dupa acest timp scoateti folia, ungeti fiecare bucata de carne cu zeama din tava si puneti totul inapoi in cuptor.
Daca aveti optiune de ventilatie la cuptor, acum ar fi un moment potrivit s-o porniti.
11. In continuare va trebui sa urmariti pana cand toate feliile de carne se rumenesc frumos, dar si apa din tava se evapora complet. In functie de puterea cuptorului acest proces poate dura intre 25-30 de minute, sau putin mai mult.
Intre timp continuati sa ungeti periodic bucatile de carne cu sosul si grasimea din tava, eventual chiar le puteti intoarce pe cealalata parte, sa se rumeneasca uniform.
12. Aici carnea este aproape gata.
13. Peste inca 5-10 minute o scoatem din cuptor, ungem putin cu sosul din tava si lasam 5 minute sa se potoleasca.
14. Serviti friptura de porc cu ceapa cu orice garnitura preferati, noi am avut o salata de legume si verdeturi.
Pofta Buna!
Legume la cuptor cu pui si sos alb 

Ingrediente:
● Legume preferate - 1 kg  (ardei, morcov, cartofi, broccoli, ceapa, ciuperci, etc)
● Pulpe de pui - 1 kg 
● Ulei - 3 linguri 
● Sare,piper - 1 lingurita  (dupa gust, plus alte ierburi preferate)
● Ceapa alba - 1 buc 
● Unt - 50 g 
● Faina alba - 2 linguri 
● Lapte - 600 ml 
● Cascaval - 100 g 

Mod de preparare:
1. Toate legumele se curata, spala si se taie bucati potrivite - nu le taiati prea marunt, chiar mai bine daca sunt mai maricele.
Le puneti intr-o tava de cuptor adanca, stropiti cu ulei, adaugati dupa preferinta putin piper macinat, eu am mai pus si patrunjel uscat - amestecati bine.
2. Carnea de pui se spala si se asezoneaza cu sare si piper.
3. Aranjati bucatile de carne printre legumele din tava.
4. Acoperiti tava cu capac sau folie de aluminiu si o puneti la cuptor preincalzit la 200 grade, pentru aproximativ 45 de minute.
5. Dupa acest timp scoateti folia de deasupra si mai lasati 45 de minute tava la cuptor.
6. Cam cu 15 minute inainte sa se termine timpul de la cuptor preparam sosul alb:
- intr-o tigaie caliti ceapa taiata marunt cu untul, apoi adaugati 2 linguri de faina si mai lasati 1 minut amestecand in tigaie
7. - turnati cate putin lapte in tigaie si amestecati continuu - nu turnati tot laptele o data, se vor face cocoloase.
8. - daca totusi v-au iesit ceva cocoloase le mai desfaceti cu un tel
- potriviti de sare, piper si stingeti focul sub tigaie.
9. Cam asa trebuie sa fie legumele coapte inainte sa turnati sosul peste ele - rumene si coapte, nu fierte.
10. Deci, se toarna sosul uniform peste legumele si carnea din tava, deasupra presarati cascaval dat prin razatoare.
Daca sosul l-ati facut mai din timp, s-ar putea sa se ingroase prea tare ca sa-l puteti turna - in acest caz doar il mai incalziti putin si amestecati in el.
11. Puneti tava la cuptor pentru inca 15-20 de minute, sa se rumeneasca frumos cascavalul.
12. Serviti imediat, sau puteti sa lasati 10 minute dupa cuptor sa se mai racoreasca.
Va arat si o poza cu mancarea in farfurie, cred ca destul de convingatoare.
Pofta Buna!